**Medier og politik**

**Forløbets formål**

Samspillet mellem medier, borgere og politikere behandles indgående i kapitel 8, ”Medier og politik”. Dette undervisningsforløb lægger op til en vekslen mellem tilegnelse og anvendelse af centrale begreber fra kapitlet og arbejde med den aktuelle nyhedsstrøm, en konstrueret case og små skriveøvelser. Forløbet afsluttes med en podcast-øvelse, hvor eleverne skal lave en (valg)film for en politiker eller et politisk parti.

Massemedier og politisk meningsdannelse er ikke kernestof på c-niveau, men med mediernes betydning for politiske beslutningsprocesser (dagsordensætning og italesættelse) og appel til eleverne forekommer det oplagt at inddrage området alligevel. Endelig giver området medier og politik anledning til væsentlige demokratidiskussioner og lægger op til træning af tekstanalytiske færdigheder i samfundsfag (diskursanalyse).

**Faglige mål**  
– opsøge informationskanaler og anvende forskellige materialetyper til at dokumentere faglige sammenhænge

– formidle indholdet i enkle modeller  
– formulere viden om faglige sammenhænge med anvendelse af faglige begreber  
– formidle og analysere på fagets taksonomiske niveauer med anvendelse af fagets terminologi

**Kernestof**– politiske beslutningsprocesser i Danmark  
– demokrati  
– kvalitativ metode (diskursanalyse)

**Materiale**– Peter Brøndum og Thor Banke Hansen: Luk samfundet op!, Columbus 2014 2.udg., s.89-90 og 141-148.   
– Websites: [www.dr.dk](http://www.dr.dk), [www.tv2.dk](http://www.tv2.dk), [www.politiken.dk](http://www.politiken.dk), [www.berlingske.dk](http://www.berlingske.dk), [www.jp.dk](http://www.jp.dk), [www.bt.dk](http://www.bt.dk), [www.eb.dk](http://www.eb.dk) generelt forskellige mediers   
– Politikerfilm på [www.luksamfundetop.dk](http://www.luksamfundetop.dk)

1. **lektion: Medierne og den politiske dagsorden**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. Tjek på lektien?   - Hurtig screening: Hvad var svært?   1. Klasseundervisning (ca. 10 min.)   - Hvad er mediernes rolle i det politiske system?   1. Gruppeøvelse (ca. 5 min. i grupper af ca. 4 eller i par):   - Eleverne skal undersøge hvad der dominerer mediernes dagsordener på hhv. [www.dr.dk](http://www.dr.dk), [www.tv2.dk](http://www.tv2.dk), [www.politiken.dk](http://www.politiken.dk), [www.berlingske.dk](http://www.berlingske.dk), [www.jp.dk](http://www.jp.dk), [www.bt.dk](http://www.bt.dk), [www.eb.dk](http://www.eb.dk)   1. Fælles opsummering (ca. 10 min.):   - Lav en skematisk oversigt over medier og emner på tavlen.   1. Klasseundervisning (ca. 15 min.)   - Hvad er politiske diskurser og hvordan undersøger man dem?   1. Gruppeøvelse: (ca. 15. min)   - Hvilken diskurs kommer til udtryk i jeres nyhed?  - Udfyld modeller i powerpoint   1. Diskussion på klassen   - Hvilke politiske handlinger forekommer acceptable eller uacceptable ifølge den politiske diskurs? | - Side 141-143, Brøndum & Hansen (2014 2.udg.): *Luk samfundet op!* Forlaget Columbus. København.  *- PowerPoint til kapitel 8 lektion 1* |

1. **lektion: Spin**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. Tjek på lektien?   - Hurtig screening: Hvad var svært?   1. Gruppeøvelse (ca. 35 minutter)   - Red Peter Hansen!  - Brug forskellige spin-strategier til at redde den fiktive politiker ”Peter Hansen” fra en problematisk bilagssag. Strategien oploades som et blogindlæg og deles med klassen.   1. Fælles evaluering (ca. 20 min.).    * + - Grupperne præsenterer deres spinstrategier som evalueres i fællesskab | - Side 143-144 Brøndum & Hansen (2014 2.udg.): *Luk samfundet op!* Forlaget Columbus. København.  *- PowerPoint til kapitel 8 lektion 2* |

|  |
| --- |
| **ØVELSE**  I er kommunikationsrådgivere (”spindoktorer”) for politikeren Peter Hansen fra partiet De moderate. I har fået nys om, at en formiddagsavis om to dage har følgende forsidehistorie:  ”Peter Pengegrisk. Tager på skattebetalt luksusferie”  Formulér en strategi for, hvordan Peter kommer ud af sin knibe eller i det mindste begrænser skaderne mest muligt.  I strategien skal det fremgå, hvilken type spin der er tale om (se tekstboks 8.1 s. 149), løsningen skal være kreativ, og det skal virke!  Strategien oploades som blogindlæg og deles med hele klassen.  Grupperne præsenterer deres strategier  Strategierne evalueres ud fra følgende kriterier:  – Kreativitet: Er det godt tænkt?  – Faglighed: Er det tydeligt, hvilken type spin der er tale om?  – Effekt: Vil det virke? |

1. **lektion: Mediernes rolle overfor politikerne og befolkningen**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. Tjek på lektien?   - Hvad var svært?   1. Lærerpræsentation: medialisering (ca. 10. min.)   - en introduktion til, hvordan nyhedskriterierne og mediernes arbejdsform påvirker politikere og den politiske proces.   1. Øvelse: Omskriv en ekspert-tekst, så den lever op til mediernes krav (ca. 25 min.)   - En – kompliceret – faglig tekst om etniske minoriteter og kriminalitet omskrives, så den kan blive en nyhed i en formiddagsavis: forenkling, identifikation, polarisering og sensation   1. Kort evaluering af omskrevne tekster (ca. 10 min.) 2. Kort lærerpræsentation af Minerva-modellen   - Minerva-modellen præsenteres (eller genopfriskes) med fokus på, hvordan den bruges som redskab til at ramme bestemte målgrupper i politisk kommunikation. Modellen skal anvendes i næste lektion. | - Side 145-148, Brøndum & Hansen (2014 2.udg.): *Luk samfundet op!* Forlaget Columbus. København.  - Side 89-90 (Minerva-modellen).  - Powerpoint kapitel 8 |

|  |
| --- |
| **ØVELSE**  Forskere er bekymrede for den ekskludering, som mange etniske minoriteter oplever på arbejdsmarkedet og i skolesystemet.  "Kriminalisering og fokus på det etniske i visse ulovlige aktiviteter kombineret med en stramning af lovgivningen, strafferammerne og en stigende fjendtlig holdning over for indvandrere kan skabe en kriminel klasse i Europa, som enten består af indvandrere eller af indbyggere med udenlandsk baggrund", advarer forskerne.  Kilde: Ritzau-telegram om en norsk forskningsrapport, 1.7.2003 |

1. **og 5. lektion: Film**

|  |  |
| --- | --- |
| **Dagsorden og arbejdsformer (deduktiv tilgang)** | **Lektie og materiale** |
| 1. Tjek på lektien?   - hvad var svært?   1. I de sidste to moduler skal eleverne bruge deres viden og færdigheder fra forløbet til at fremstille en film, der præsenterer en politiker eller et politisk parti – fx som led i en valgkampagne. 2. Eleverne arbejder gruppevis med filmproduktion, evt. med udgangspunkt i politikerfilmene til kapitel 7 og 8 på [www.luksamfundetop.dk](http://www.luksamfundetop.dk). Filmene kan være podcasts med serier af still-billeder fra web eller kamera og voice-over, eller der kan være tale om vodcasts med eleverne som skuespillere. 3. Opgavebeskrivelse:   Lav (som pod- eller vodcast) en film, der præsenterer en politiker eller et politisk parti.  - Filmen skal vare ca. 3 minutter og have følgende kvalitetskriterier:  - Tydelig afsender  - Dygtig formidling  - Klart budskab  - Målrettet til bestemte modtagergrupper (jf. Minerva-modellen)   1. Filmen oploades/deles med klassen og der foretages en evaluering ved forevisning og feedback på udvalgte eller alle film. | - Side 145-148, Brøndum & Hansen (2014 2.udg): *Luk samfundet op!* Forlaget Columbus. København.  *- PowerPoint Kapitel 8* |